ગુજરાતમાં હાલ બે તીર્થધામ અંબાજી(ગબ્બર) અને પાવાગઢમાં યાત્રાળુઓની સુવિધા માટે રોપ-વેની સુવિધા છે. ગિરનારમાં ભવનાથ તળેટીથી ૧૦૩૧ મીટર (૩૩૮૩ ફૂટ)ની ઊંચાઈએ અંબાજી મંદિરના શિખર સુધી રોપ-વેની યોજના છે. આ યોજના સાકાર થશે તો તે રાજ્યનો ત્રીજો પ્રોજેક્ટ હશે. આ માટે વર્ષોથી પ્રક્રિયા ચાલી રહી છે. ગુજરાત પ્રવાસન વિભાગે ૧૯૮૩માં સૌ પ્રથમ આ માટે સરકારમાં દરખાસ્ત કરી હતી. જે અનુસંધાને લગભગ દસ વર્ષના વિલંબ બાદ જંગલખાતાની ૯.૯૧ હેકટર જમીન પ્રવાસન વિભાગને સોંપવા નિર્ણય લેવાયો હતો. આમ, આ પ્રોજેક્ટને પહેલેથી જ વિલંબનું ગ્રહણ લાગેલું છે. આ પ્રોજેક્ટ માટેની કાનૂની અને વહીવટી પ્રક્રિયા પણ જટિલ હોવાથી તેમાં વધુ સમય વેડફાઈ રહ્યો છે. આ પ્રોજેક્ટનો ખર્ચ રૃપિયા રપ૦ કરોડ સુધી પહોંચી ગયો છે.